განხილვა:ზვიად გამსახურდია - ვიკიპედია

# განხილვა:ზვიად გამსახურდია

### ვიკიპედიიდან

ზვიად გამსახურდიას ეგრეთწოდებული „რეაბილიტაცია“ არსით მანკიერი და საბჭოთა წარმომავლობის ტერმინია (არ გამიგია ასეთი პრაქტიკა სხვა ქვეყნებში). მით უმეტეს, რომ „ვარდყვავილოვანი“ რეაბილიტაციის დროს კი არ გააუქმეს ზვიადისა და კანონიერი ხელისუფლების სხვა მომხრეების წინააღმდეგ არალეგიტიმური ხელისუფლების მიერ უკანონოდ აღძრული სისხლისსამართლის საქმე - არამედ ხელახლა განიხილეს... სხვა მხრივ კი გამოიყენეს „ამნისტიები“ და ეგეთები...

ადმინისტრაციის საყურადღებოდ: ვიღაცას სტატია გაუფუჭებია -- საჭიროა აღდგენა და ბანი დამზიანებელს

  ბატონ ბესარიონს ! აღვადგინე 20 აგვისტოს ვერსია, რაც წაშლამდე იყო. ეს უკვე მეორე სტატიაა დაზიანებული ანონიმი ავტორის მიერ. თუ კიდევ განმეორდა მსგავსი ქმედებები, გამოვიყენებ იმ უფლებას, რაც მაქვს ვიკიპედიის წესების თანახმად.

  ანონიმ ავტორს ! წაშლა არ არის გამოსავალი ამ სიტუაციიდან (ვიკიპედიაში იგი კვალიფიცირდება, როგორც ვანდალიზმი). თუ რამეში არ ეთანხმებით სტატიის ავტორს, შეგიძლიათ განიხილოთ სადავო საკითხი მასთან ერთად ან, კონსენსუსის შეუძლებლობის შემთხვევაში, სტატიაში შესაბამისი ფორმით დააფიქსიროთ განსხვავებული მოსაზრება (თქვენ ამის უფლება გაქვთ).

  ავთანდილ

- ბატონებო: პრეზიდენტი ზვიად გამსახურდია დაიღუპა საქართველოს კანონიერ, ლეგიტიმურ პრეზიდენტად 1993 წლის დეკემბერში - არავითარი ლეგიტიმური და კანონიერი საფუძველი ან დოკუმენტი იმის სამტკიცებლად, რომ დაღუპვის მომენტისათვის იგი არ იყო საქართველოს პრეზიდენტი არ არსებობს! ამდენად 1992 წლის მითითება მისი პრეზიდენტობის ბოლო თარიღად ნიშნავს მხოლოდ-და-მხოლოდ ანტიქართული, ანტიეროვნული, კრიმინალური სამხედრო გადატრიალების მესვეურთა მონაჭორებიათვის დაჯერებას და მხარდაჭერას.

--ბპგ 16:09, 13 სექტემბერი 2005 (UTC)

## [რედაქტირება] გადამუშავება

სტატია საჭიროებს დამუშავებას. ვეცადე ყველა ზეცართავები როგორიცაა "ეროვნული, ანტიეროვნული, კანონიერი, ლეგიტიმური" და ა.შ. სადაც არ იყო საჭირო ამომეღო და ნამეტანი ოდიოზური ფრაზები მომეშთო. ბატონო ბესარიონ, დიდ პატყივს გცემთ ქართული ინტერნეტის და შრიფტების განვითარებაში ღვაწლისთვის, მაგრამ ვიკიპედია პოლიტიკური პროპაგანდის არენა არ არის.

საჭიროა სტატია შეივსოს სამაჩაბლოს ომით, (რატომღაც ბატონ ბესარიონს დაავიწყდა ამ ომის ხსენებაც კი), ეკონომიკური კრიზისით, რუსეთს ბლოკადა რომ გამოუცხადა გამსახურდიამ, სუფთა ძაღლი ყეფს ქარავანი მიდისო ეგ იყო. ეთნიკური უმცირესობების უფლებების შეზღუდვებით, მოკლედ უნდა აიხსნას თუ რატომ მოხდა ქვეყანაში მისი პოპულარობის მწვავე ვარდნა 91 წლის 31 მარტიდან 2 სექტემბრამდე და 2 სექტემბრიდან თბილისის ომის დაწყებამდე არაერთი ოპოზიციური მიტინგი იყო დარბეული.

მე იმ პერიოდში საკმაოდ მცირეწლოვანი ვიყავი და ყველაფერი კარგად არ მახსოვს, ამიტომ ვერ დავწერ. ანალიზი კი საერთოდ არაა საჭირო, ეს საქმე მომავალი თაობის ისტორიკოსებს მივანდოთ. --ტრულალა (გ) 21:15, 13 სექტემბერი 2006 (UTC)

  სტატია ნამდვილად საჭიროებდა ზედმეტი პათეტიკისგან გათავისუფლებას, მაგრამ, ვერასგზით ვერ დაგეთანხმებით, რომ განსჯა და ანალიზი არ არის საჭირო: უკვე საკმაო დროა გასული იმისთვის, რომ ქართველი საზოგადოების წინაშე წარმოჩენილ იქნას საქართველოს პირველი პრეზიდენტის ობიექტური ხატება. რა თქმა უნდა, იყო საკმაოდ სერიოზული შეცდომები, მაგრამ, ნუ დაგავიწყდებათ, რომ ქვეყნის სათავეში იდგა ეროვნულ-განმათავისუფლებელი მოძრაობიდან მოსული ძალა, რომელსაც არ ჰქონდა ქვეყნის მართვის გამოცდილება და, რომელსაც, გასაგები მიზეზებიდან გამომდინარე, აკლდა პოლიტიკისთვის აუცილებელი პრაგმატიზმი და პოლიტიკური ლავირების უნარი. ამასთან, არ არის მართალი, რომ 2 სექტემბრის შემდეგ სამხედრო გადატრიალებამდე (ეს იყო კლასიკური სამხედრო გადატრიალება და არა "თბილისის ომი") "არაერთი ოპოზიციური მიტინგი იყო დარბეული". არც ის შეესაბამება ბოლომდე სიმართლეს, რომ იზღუდებოდა ეთნიკური უმცირესობების უფლებები. ნუ დაგავიწყდებათ, რომ ე.წ. "ეთნიკური კონფლიქტები" ყოფილი საბჭოთა იმპერიის სივრცეზე (ბალტიისპირეთში, აზერბაიჯანში, მოლდავეთში, საქართველოში, უკრაინაში) ინსპირირებული იყო საბჭოთა რეჟიმის სპეცსამსახურების მიერ და წარმოადგენდა სერიოზულ ბერკეტს დამოუკიდებლობის აღდგენისათვის მებრძოლი რესპუბლიკების წინააღმდეგ სამოქმედოდ. სამწუხაროდ, სეპარატისტულ ძალებზე დაყრდნობით მათ მოახერხეს ამ ნაღმის აფეთქება შიდა ქართლში (დღეს თავად ის ძალები, რომლებიც თავის დროზე სეპარატისტების მხარეზე იყვნენ და იარაღით ებრძოდნენ საქართველოს, კარგად ხვდებიან მათ მიერ დაშვებულ შეცდომებს და ამჟამად მეტად კონსტრუქციულ მოღვაწეობას ეწევიან საქართველოს ტერიტორიული მთლიანობის აღდგენისათვის). სამაგიეროდ, კრემლის ემისრებმა ეს ვერ მოახერხეს აფხაზეთში (იქ ყველაფერი აწეწა შევარდნაძემ სამხედრო გადატრიალების და საქართველოში ჩამობრძანების შემდეგ). ყველაფერს რომ თავი დავანებოთ, ზვიად გამსახურდია იყო დამოუკიდებელი საქართველოს პირველი დემოკრატიულად არჩეული პრეზიდენტი, რომელმაც თუნდაც სამი უმნიშვნელოვანესი ღონისძიების ორგანიზებით (1. 1990 წლის 28 ოქტომბრის პირველი მრავალპარტიული, დემოკრატიული და არასაბჭოთა საპარლამენტო არჩევნები; 2. 1991 წლის 31 მარტის საყოველთაო-სახალხო რეფერენდუმი და 3. ამ რეფერენდუმის შედეგების საფუძველზე საქართველოს სახელმწიფოებრივი დამოუკიდებლობის აღდგენა 1991 წლის 9 აპრილს) სამუდამოდ, ოქროს ასოებით ჩაწერა თავისი სახელი საქართველოს ისტორიაში. გარდა ამისა, იგი გახლდათ ბრწყინვალე მკვლევარი და ლიტერატორი. დღეს ეს ადამიანი სავსებით სამართლიანად განისვენებს მთაწმინდის პანთეონში. --ლევან ურუშაძე 16:31, 9 სექტემბერი 2007 (UTC)

Retrieved from "http://ka.wikipedia.org../../../%E1%83%96/%E1%83%95/%E1%83%98/%E1%83%92%E1%83%90%E1%83%9C%E1%83%AE%E1%83%98%E1%83%9A%E1%83%95%E1%83%90%7E%E1%83%96%E1%83%95%E1%83%98%E1%83%90%E1%83%93_%E1%83%92%E1%83%90%E1%83%9B%E1%83%A1%E1%83%90%E1%83%AE%E1%83%A3%E1%83%A0%E1%83%93%E1%83%98%E1%83%90.html"

##### Views

- სტატია
- განხილვა
- მიმდინარე შესწორება

##### მონაწილეობა

- შესავალი
- ინფორმაცია
- დახმარება
- ფორუმი
- შეწირულობები

##### ძიება